**Referat, FAU-møte på Slettheia skole,**

onsdag 27.november 2024.

Til stede:

Cecilie Kile, 1a, klassekontakt
Ole Drange, 1a, vara
Espen Berge, 1b, vara
Maarten Berge, 2a, klassekontakt
Eva Langland Nalbant, 2b, klassekontakt
Theresa Maria Falkum, 3a, vara
Haakon Winger Eide, 3b, klassekontakt
Esben Bruholt, 4a, klassekontakt
Jan Rauf Ghalandari, 4a, vara
Farnoosh Farhangian, 4b, klassekontakt
Zara Thoresen, 5a, klassekontakt
Vijitha Gengatharan, 5b, klassekontakt
Valeska Godoy, 5b, vara
Trond Bjerkås, 6a, klassekontakt
Ingrid Isaksen, 6b, klassekontakt
Selma Inayat Johansen, 7a, vara
Parvanah Azarnia, 7b, klassekontakt

FAU-leder Maarten ledet møtet.

1. **Felles foreldremøte i gymsal**.

FAU diskuterte valg av tema og ekstern foredragsholder til det årlige foreldremøtet, som holdes på våren.

Det ble diskutert aktuelle tema og foredragsholdere. Det var stemning for tema knyttet til klassemiljø, inkludering og språkbruk. Mulige foredragsholdere som ble nevnt var Marco Elsafadi, Ingrid Lund (UiA) og Hussein Al-Kharasani (Fiskå skole)

Dato bør være anslagsvis medio februar, noe som betyr at foredragsholder må avklares ganske snart. Det stilles også spørsmål om vi trenger et større lokale enn gymsalen. Den pleier å være svært tettpakket under disse arrangementene.

1. **Valg av kasserer + økonomisaker**

FAU bør ha en fast person som kan ha øye med «pengeskrinet» til FAU, altså en som har oversikt over hvor mye som er på konto.

Farnoosh Farhangian påtar seg vervet. Tusen takk til henne.

Maarten redegjorde ellers kort for FAUs økonomi, som er solid.

Spørsmål kom opp om å endre fordelingsnøkkelen etter 17, mai, så arrangørklassen kan sitte igjen med noe mer om arrangementet gir store inntekter. Dette vil bli diskutert videre på et senere møte.

Det kom opp spørsmål om hva som er status for innsamlede midler i en spleis for et par år siden. Maarten tar opp tråden på dette for å finne ut om og når de kan realiseres.

1. **Elevråd har bedt om dugnad.**

Elevrådet har sendt brev til FAU med spørsmål om vi kan arrangere en foreldredugnad for å fjerne steiner og løv på fotballbaner og uteområder.

Noen spilte inn at det er et kommunalt ansvar å holde uteområder ryddige. Men det ble også argumentert for at vi bør respondere positivt på elevrådets forespørsel. FAU ønsker derfor arrangere en dugnad for å få gjort dette før jul.

1. **SFO**

Haakon redegjorde for agendaen for møtet i SU, som skulle holdes dagen etter FAU-møtet: Evaluering av sammenslåing, nasjonale prøver, støyproblemer i brakkene og utfordringer på SFO.

Det ble etterspurt informasjon om nasjonale prøver, og påpekt at resultatene er offentlige tilgjengelige på hjemmesidene til udir: <https://www.udir.no/eksamen-og-prover/prover/nasjonale-prover/>

Når det gjelder SFO, ble det løftet fram at det har vært utfordringer knyttet til lite plass, bemanning, manglende informasjon og inneklima.

Det etterspørres generelt mer informasjon fra skolen til foreldre.

1. **Foreldreundersøkelse for Slettheia skole**Maarten argumenterte for at Kristiansand kommune bør gjennomføre ha en foreldreundersøkelse i etterkant av sammenslåing.

FAU støttet dette og ber kommunen om å gjennomføre dette.

1. **Informasjon**

Maarten informerte kort om deltagelse i bydelsmøtet og høringssvar til skolebehovsplanen.

1. **Gladmeldinger:**

*Gladmelding 1:* Skolen får 3 000 kr. fra skolelystfondet til å fikse utstyrsbua.

*Gladmelding 2:* Skolen har tidligere fått tildelt 45 000 til grønnsakshagen til SFO. Dette diskuterte vi at vi må sette i system til våren sammen med skolen

*Gladmelding 3:* Det har blitt opprettet et eget Legorom i de gamle SFO-lokalene.

*Gladmelding 4:* Slettheiveien 2b, den gamle bensinstasjonen, blir revet i løpet av vinteren etter oppmuntring fra blant annet FAU-leder. Denne har i lang tid vært et utrygt sted for ungdom å befinne seg på. Nå tar endelig kommunen grep.

Referent
Trond Bjerkås